നിപ വൈറസ് ബാധ റമ്ബുട്ടാനില് നിന്ന് തന്നെയെന്ന് നിഗമനം വവ്വാലുകളുടെ ആവാസ വ്യവസ്ഥ കണ്ടെത്തി വീണ ജോര്ജ് കോഴിക്കോട്: ചാത്തമംഗലത്ത് നിപ രോഗം ബാധിച്ച് 12 വയസ്സുകാരന് മരിച്ച സംഭവത്തില് കുട്ടി കഴിച്ച റംമ്ബൂട്ടാന് തന്നെയാവും കാരണമെന്ന നിഗമനത്തിലേക്ക് എത്തുകയാണ് ആരോഗ്യ വകുപ്പ്. കുട്ടി റംമ്ബൂട്ടാന് കഴിച്ചിരുന്നു. മാത്രമല്ല കുട്ടിയുമായി ബന്ധപ്പെട്ട മറ്റുള്ളവരുടെ ഫലം നെഗറ്റീവ് കൂടി ആയതോടെയാണ് റംമ്ബൂട്ടാന് തന്നെയാവും രോഗ കാരണമെന്ന നിഗമനത്തിലേക്ക് ബന്ധപ്പെട്ടവര് എത്തുന്നത്. ബന്ധുവീട്ടില് നിന്നായിരുന്നു കുട്ടി റംമ്ബൂട്ടാന് കഴിച്ചത്. ഒപ്പം തൊട്ടടുത്തായി വവ്വാലുകളുടെ വലിയ ആവാസ വ്യവസ്ഥയും കണ്ടെത്തിയിട്ടുണ്ട്. ഇതിനിടെ കോഴിക്കോട് പകര്ച്ച വ്യാധികള് പ്രത്യേകിച്ച് നിപ രണ്ടാമതും റിപ്പോര്ട്ട് ചെയ്തതോടെ കോഴിക്കോടിനെ പ്രത്യേക ജാഗ്രതയോടെ കാണുമെന്ന് ആരോഗ്യ മന്ത്രി മാധ്യമങ്ങളോട് പറഞ്ഞു. അടിയന്തര പ്രാധാന്യത്തോടെ കോഴിക്കോട് മെഡിക്കല് കോളേജില് നിപ ലാബ് സജ്ജമാക്കിയതും രോഗ നിര്ണയം എളുപ്പമാക്കാനും പ്രതിരോധ പ്രവര്ത്തനങ്ങള് ഊര്ജിതമാക്കാനും കഴിയുന്നുണ്ടെന്ന് മന്ത്രി പറഞ്ഞു. എട്ടു പേരുടെ ഫലം നെഗറ്റീവ് ആയത് താല്ക്കാലികമായി ആശ്വാസം തരുന്നുണ്ടെങ്കിലും രോഗ ഉറവിടം പൂര്ണമായും കണ്ടെത്തുന്നത് വരെ അതി ജാഗ്രതയുണ്ടാവണമെന്ന് മന്ത്രി അറിയിച്ചു. നിപ വൈറസ് പരിശോധനയ്ക്കാവശ്യമായ ലാബും അനുബന്ധ സംവിധാനവും കോഴിക്കോട് മെഡിക്കല് കോളേജിലെ വി.ആര്.ഡി. ലാബിലാണ് സജ്ജമാക്കിയത്.